**Nr. 1 /11.03.2025**

 **PLANUL STRATEGIC 2025**

*AL AUTORITĂŢII TERITORIALE DE ORDINE PUBLICĂ VRANCEA*

*în slujba comunităţii pentru asigurarea*

*ordinii şi liniştii publice*

 CADRUL GENERAL

Ordinea publică reprezintă starea de legalitate şi echilibru corespunzătoare unui nivel socialmente acceptabil de respectare a normelor legale şi de comportament civic, care permite exercitarea drepturilor şi libertăţilor constituţionale, precum şi funcţionarea structurilor specifice statului de drept şi se caracterizează, în principal, prin starea de normalitate în organizarea şi desfăşurarea vieţii sociale şi economice, în concordanţă cu normele juridice, etice, morale, religioase şi de altă natură, general acceptate de societate.

 Siguranţa publică reprezintă sentimentul de linişte şi încredere pe care îl conferă serviciul poliţienesc, prin aplicarea măsurilor de menţinere a ordinii şi liniştii publice, precum şi prin realizarea parteneriatului societate civilă-poliţie, în scopul soluţionării problemelor comunităţii, al apărării drepturilor, libertăţilor şi intereselor legale ale cetăţenilor.

Sistemul de ordine publică trebuie să ţină cont de cunoaşterea în profunzime a realităţii şi a tendinţelor majore desprinse din evoluţia criminalităţii.

În conformitate cu Legea nr. 218/2002 de organizare şi funcţionare a Poliţiei Române şi Hotărârea nr. 787/2002 privind aprobarea Regulamentului de organizare şi funcţionare a Autorităţii Teritoriale de Ordine Publică, pe baza concluziilor rezultate din analiza situaţiei operative existente la nivelul judeţului Vrancea, Autoritatea Teritorială de Ordine Publică Vrancea a întocmit acest Plan strategic care formulează o viziune conform căreia toate instituţiile cu atribuţii în domeniul ordinii şi siguranţei publice vor acţiona performant şi responsabil faţă de comunitate.

Planul este format din patru părţi distincte:

1. Prima parte, prezintă obiectivele naţionale prioritare, identificate în Programul de guvernare, Planul Strategic Instituțional al Ministerului Afacerilor Interne pentru perioada 2025-2028 și Strategia Naţională de Ordine şi Siguranţă Publică 2023-2027.

 Strategia Națională de Ordine și Siguranță Publică 2023 - 2027 își propune, ca element de noutate, trasarea unor obiective strategice și specifice care să răspundă atât amenințărilor previzionate a se manifesta în perioada următoare la adresa ordinii și siguranței publice, cât și vulnerabilităților structurilor proprii. Totodată, obiectivele strategiei descriu un impact cuantificabil în domeniul de referință, astfel încât punctual, anual sau la finalul perioadei de implementare, să poată fi expuse o serie de rezultate concrete obținute în baza acestui efort instituțional.

 **II.** Partea a doua, stabileşte priorităţile şi obiectivele de interes judeţean;

 **III**. Partea a treia, stabileşte indicatorii minimali de performanţă pentru serviciul poliţienesc;

 **IV**. Partea a patra, face referire la bugetul şi dotarea poliţiei, cu specificarea alocaţiilor bugetare şi a nevoilor de suplimentare a acestora din surse extrabugetare.

# CAPITOLUL I

**OBIECTIVELE NAŢIONALE PRIORITARE IDENTIFICATE ÎN *STRATEGIA NAŢIONALĂ DE ORDINE ŞI SIGURANŢĂ***

 ***PUBLICĂ 2023 – 2027***

 Anul 2024 a menținut trendul determinat de amenințările active, ca urmare a declanșării conflictului dintre Federația Rusă și Ucraina de la sfârșitul lunii februarie 2022, activitățile desfășurate la nivelul județului nostru de către structurile operative ale inspectoratului de poliție fiind concentrate pe linia prevenirii apariției unor incidente cu impact negativ asupra ordinii și siguranței publice.

Datorită implicării active a polițiștilor și a coordonării permanente a efectivelor de către cadrele cu funcții de conducere, în județul Vrancea nu au fost înregistrate evenimente negative cu puternic impact mediatic în acest context, activitățile pe această linie fiind gestionate la un nivel foarte bun.

Prevenirea şi combaterea fenomenului infracţional a continuat să fie și în anul 2024 una dintre principalele priorități ale conducerii Inspectoratului de Poliţie Judeţean Vrancea, activitățile desfășurate pe această linie fiind mediatizate în permanență pentru o informare corectă și transparentă a opiniei publice.

Situaţia operativă de la nivelul judeţului, ca principal indicator de performanță al inspectoratului, este monitorizată în permanență de conducerea instituției, fiind stabilite în dinamică noi obiective şi planuri de acţiune concrete, în funcție de evoluția acesteia, pentru menţinerea constantă a unui climat optim de siguranţă în rândul cetăţenilor şi pentru diminuarea fenomenului infracţional pe toate palierele.

 Strategia Naţională de Ordine şi Siguranţă Publică 2023-2027, urmăreşte eficientizarea sistemului de ordine şi siguranţă publică printr-o abordare proactivă, orientată către nevoile de securitate în serviciul cetăţeanului, precum şi prin asigurarea unui mediu caracterizat prin ordine, libertate şi justiţie.

 Strategia naţională este centrată pe perfecţionarea şi aplicarea riguroasă a cadrului normativ, menţinerea unui grad ridicat de profesionalizare a personalului şi consolidarea instituţională a structurilor cu atribuţii în domeniul specific, urmărindu-se reducerea costurilor şi creşterea gradului de performanţă în prevenirea şi combaterea fenomenului infracţional, cât şi creşterea gradului de implicare a societăţii civile în prevenirea şi combaterea fenomenului criminalităţii.

 În contextul prezentat, strategia naţională stabileşte un cadru comun de acţiune pentru structurile Ministerului Afacerilor Interne prin intermediul a **5 obiective strategice**, acestea fiind:

1. **Creşterea gradului de siguranţă publică şi protecţie a cetăţeanului;**
2. **Prevenirea şi contracararea situaţiilor de tulburare gravă a ordinii publice;**
3. **Îmbunătăţirea proceselor decizionale-dezvoltarea capacităţii de preve-nire şi anticipare;**
4. **Dezvoltarea şi consolidarea cooperării naţionale şi internaţionale în domeniul ordinii şi siguranţei publice;**
5. **Dezvoltarea capacităţii administrative şi operaţionale a structurilor/ instituţiilor MAI, în scopul asigurării, neîntrerupte şi la parametri optimi, a serviciilor esenţiale din domeniul ordinii şi siguranţei publice.**

Prelungirea conflictului armat dintre Federația Rusă și Ucraina a generat consecințe deosebit de grave asupra populației din regiune, **cu o probabilitate mare de apariție a unei crize economice globale**, ce va avea impact și în plan național.

În acest context, la nivelul țării noastre, există un **risc crescut de perturbare a climatului de ordine publică**, atât în mod natural, ca urmare a diminuării resurselor financiare, cât și artificial, **pe fondul atacurilor informaționale lansate de diferiți actori de politică externă.**

Aceste obiective strategice, împreună cu obiectivele specifice aferente, au rolul de a contribui la prevenirea şi combaterea fenomenului infracţional, garantarea drepturilor şi libertăţilor cetăţeneşti şi a securităţii cetăţeanului, protejarea proprietăţii publice şi private, precum şi la asigurarea climatului necesar funcţionării instituţiilor statului, astfel încât România să rămână un loc sigur şi un stat pregătit.

# CAPITOLUL II

**OBIECTIVELE ŞI PRIORITĂŢILE DE INTERES LOCAL**

 În concordanţă cu obiectivele naţionale prioritare, Autoritatea Teritorială de Ordine Publică Vrancea îşi propune ca prioritate strategică la nivel local pentru anul 2025 – **Menținerea calităţii şi eficienţei activităţii efectivelor din dispozitivul integrat pentru creșterea gradului de siguranță publică al cetățenilor, pe fondul tensionării climatului general cauzat de conflictul armat aflat în derulare între Federația Rusă și Ucraina.**

 În acest sens, obiectivele recomandate de Autoritatea Teritorială de Ordine Publică Vrancea pentru a fi avute în vedere de către Inspectoratul de Poliţie Judeţean Vrancea cu structurile de poliţie subordonate, existente de la nivelul fiecărei unităţi administrativ-teritoriale, precum şi de către Inspectoratul de Jandarmi Judeţean Vrancea şi Poliţia Locală Focșani - ca instituţii ce au calitatea de forţe de sprijin şi/sau complementare, care participă la planificarea şi executarea activităţilor de menţinere a ordinii şi siguranţei publice sub coordonarea Poliţiei Române, sunt următoarele:

**Pentru Inspectoratul de Poliţie Judeţean Vrancea:**

Pentru realizarea obiectivului strategic, la nivelul inspectoratului vor fi adaptate şi vor fi puse în aplicare obiectivele asumate de Poliţia Română, în limitele competenţelor legale, prin:

1. Intensificarea activităţilor specifice circumscrise prevenirii şi combaterii infracţiunilor stradale, a faptelor antisociale, în zonele publice, în instituțiile de învățământ, precum și în mediul rural;
2. Eficientizarea activităţii de combatere a infracţiunilor contra patrimoniului și persoanei, cu accent pe prevenirea infracționalității îndreptate împotriva persoanelor vulnerabile, respectiv a celei asociate violenței domestice;
3. Creșterea operativității soluționării solicitărilor primite, prin reducerea timpului de intervenție la evenimente și oferirea unui serviciu de calitate cetățenilor;
4. Întărirea cooperării interinstituționale (*Serviciul pentru Combaterea Criminalității Organizate, Parchetele de pe lângă judecătorii și tribunal, Centrul de Prevenire Evaluare și Consiliere Antidrog Vrancea, Serviciul de Telecomunicați Speciale, Direcția Sanitară Veterinară și pentru Siguranța Alimentelor Vrancea etc*.) pentru combaterea criminalităţii şi în special, a consumului de substanțe interzise;
5. Consolidarea managementului integrat pentru gestionarea evenimentelor publice și cu impact în planul ordinii și siguranței publice, respectiv al acţiunilor complexe, al situaţiilor speciale și de criză;
6. Dezvoltarea unor parteneriate cu ONG-uri, comunități locale, asociații, mass-media etc., pentru implementarea la nivel local de proiecte, acțiuni comune, campanii de informare, educare, conştientizare și prevenire în domeniul ordinii și siguranței publice, pentru reducerea riscului de victimizare sau de implicare în activități infracționale;
7. Valorificarea la maxim a potenţialului uman, logistic şi financiar şi profesionalizarea poliţiştilor, prin desfășurarea unor programe de pregătire teroretică și tactică, în special a polițiștilor tineri, încadrați în ultimii ani.

**Pentru implementarea acestor obiective au fost stabilite şi următoarele activităţi concrete:**

1. Iniţierea şi implementarea unor proiecte de prevenire şi campanii destinate reducerii numărului de infracţiuni contra persoanei, cu accent pe infracționalitatea îndreptată împotriva persoanelor vulnerabile, respectiv a celei asociate violenței domestice;
2. Promovarea unui concept de siguranţă publică în comunitate, prin intermediul poliţiştilor de proximitate, vizând creşterea gradului de conştientizare şi identificare a ameninţărilor la adresa siguranţei în comunităţile locale;
3. Dezvoltarea unor parteneriate cu ONG-uri, asociații, mass-media etc., pentru implementarea la nivel local de proiecte, acțiuni comune, campanii de informare, educare, conştientizare în domeniul ordinii și siguranței publice, pentru reducerea riscului de victimizare sau de implicare în activități infracționale;
4. Elaborarea unor studii şi cercetări pe diverse segmente de criminalitate, care să fundamenteze programele/proiectele/campaniile de prevenire a criminalităţii şi să ofere suport structurilor operative în activitatea de combatere a criminalităţii;
5. Dezvoltarea unor programe de prevenire specifice infracţionalităţii, atât în mediul urban, cât și în mediul rural pe următoarele domenii:

 - siguranță rutieră;

 - furturi din locuinţe;

 - înșelăciuni (prin telefon, on-line, etc.);

 - violență domestică.

1. Dezvoltarea unor programe de prevenire şi combatere a fenomenelor infracţionale specifice mediului rural (*infracţiunile cu violenţă, furturile de animale, furturile din casele de vacanţă etc*.);
2. Desfăşurarea unor acţiuni în vederea combaterii infracţionalităţii contra persoanei şi patrimoniului;
3. Organizarea unor acţiuni care vor viza combaterea principalelor cauze generatoare de accidente de circulaţie rutieră, în zonele şi intervalele orare care prezintă cel mai ridicat risc;
4. Menţinerea ordinii şi siguranţei publice pe teritoriul localităţilor urbane şi rurale se va realiza în sistem integrat de către structurile specializate de ordine publică ale Poliţiei, Jandarmeriei şi Poliţiei Locale, iar pe timpul desfăşurării adunărilor, întrunirilor şi manifestărilor publice se va face sub coordonarea structurilor specializate ale Jandarmeriei;
5. Realizarea de parteneriate cu autorităţile locale şi cu organizaţiile neguvernamentale;
6. Reactualizarea protocoalelor de colaborare existente;
7. Includerea în programele/proiectele de prevenire a criminalităţii a unor module de pregătire a poliţiştilor din structurile operative;
8. Elaborarea de materiale documentare pentru folosirea lor în activitatea de pregătire continuă a poliţiştilor;
9. Realizarea şi distribuirea unor materiale preventive (*pliante, afișe, broșuri etc*), cu recomandări privind prevenirea violenței domestice, a furturilor din auto, din locuinţe, din buzunare şi bagaje, prin afişare la avizierele subunităţilor de poliţie, primării, la asociaţiile de proprietari, societăţi comerciale cu număr mare de salariaţi, în pieţe sau târguri, prin afişare directă pe parbrizele autovehiculelor etc.;
10. Iniţierea şi derularea de programe/proiecte parteneriale cu instituţiile implicate, în scopul informării şi educării tinerilor;
11. Iniţierea de acţiuni preventive în rândul conducătorilor auto, în parteneriat cu organizaţiile patronale şi sindicale în domeniu, pentru prevenirea accidentelor rutiere grave.

# CAPITOLUL III

 **INDICATORI DE PERFORMANŢĂ MINIMALI**

Pentru evaluarea performanţelor în atingerea obiectivelor propuse, au fost stabiliţi următorii indicatori de performanţă pentru Inspectoratul de Poliţie Judeţean Vrancea:

1. Menţinerea indicelui ce reflectă volumul criminalităţii în judeţul Vrancea, sub nivelul mediu, înregistrat la nivel naţional;

2. Desfăşurarea a câte o campanie de prevenire a criminalităţii în domeniile: furturi de și din autovehicule, furturi din locuinţe, tâlhării, înşelăciuni, violență domestică și siguranță rutieră;

3. Implementarea unor proiecte/campanii preventive, la nivel judeţean, în domeniul delincvenţei juvenile şi a victimizării minorilor;

4. Menţinerea numărului de intervenții la apelurile de urgenţă ale cetăţenilor sub 10 minute, într-un procent de peste 80% pentru mediul urban şi 75% pentru mediul rural;

5. Creşterea nivelului de pregătire a personalului şi a performanţei resursei umane;

6. Creşterea nivelului de încredere a cetăţenilor în poliţie, reflectată în sondajele de opinie, precum și în referirile la activitatea Inspectoratului de Poliție Județean Vrancea din mass-media și mediul on-line.

# CAPITOLUL IV

**BUGETUL ŞI DOTAREA POLIŢIEI, CU SPECIFICAREA ALOCAŢIILOR BUGETARE ŞI A NEVOILOR DE SUPLIMENTARE A ACESTORA DIN SURSE EXTRABUGETARE**

 Strategia de ordine publică implică, în general, activităţi care vor fi realizate în limitele cheltuielilor adoptate anual, prin legea bugetului de stat, precum şi prin realizarea absorbţiei fondurilor europene şi asigurarea resurselor financiare necesare pentru cofinanţarea proiectelor realizate cu acestea.

Bugetele alocate instituţiilor cu atribuţii în domeniul ordinii şi liniştii publice asigură, la un nivel minimal, desfăşurarea în condiții optime a activităţilor specifice, numai pentru destinaţiile care sunt prevăzute în bugetul aprobat în condiţiile prevăzute de normele legale.

Aşadar, sunt asigurate cheltuielile de personal, cheltuielile de întreţinere, carburanţi şi comunicaţii, orice alt proiect fiind condiţionat de obţinerea unor surse de

finanţare, întrucât în bugetul unităţii nu sunt prevăzute suficiente fonduri pentru derularea campaniilor, proiectelor sau programelor de prevenire a criminalităţii.

Pentru acest lucru va fi necesară atât consolidarea parteneriatelor existente cu A.T.O.P. şi alte instituţii sau organizaţii, cât și identificarea de noi parteneri în vederea susţinerii financiare a proiectelor de prevenire a criminalităţii în anul 2025.

 **Principalele activităţi propuse pentru acest domeniu sunt următoarele:**

1. Utilizarea eficientă a fondurilor alocate şi asigurarea deplinei legalităţi şi a transparenţei privind procedurile de achiziţii publice;
2. Îmbunătăţirea condiţiilor de desfăşurare a activităţii, prin continuarea programului de investiţii la imobilele din administrare şi instalaţiile aferente acestora şi menţinerea capacităţii funcţionale şi a condiţiilor de rezistenţă, confort şi aspect estetic al construcţiilor, modernizarea spaţiilor cu destinaţie de arest şi a celor de primire a publicului, precum şi a posturilor de poliţie, în funcţie de fondurile alocate.
3. Creşterea capacităţii operaţionale a structurilor şi asigurarea mobilităţii terestre, prin exploatarea raţională şi eficientă a parcului auto existent şi asigurarea necesarului de carburanţi pentru funcţionarea autospecialelor din dotare;
4. Asigurarea echipamentelor, mijloacelor tehnice şi materialelor destinate dotării structurilor cu atribuţii în domeniul cercetării şi investigării criminalistice, în vederea probării faptelor infracţionale.

Nevoia de resurse financiare din surse extrabugetare este dată în principal de intenţia de inițiere/continuare a unor proiecte/campanii vizând prevenirea criminalităţii, acest lucru constituind o prioritate a poliţiei vrȃncene, pentru următoarele genuri de activități:

- tipărirea de materiale preventive (*afişe, broșuri, pliante, publicaţii etc*), în scopul susţinerii unor campanii în domeniul prevenirii criminalităţii;

- realizarea de panouri stradale şi bannere;

- organizarea unor concursuri cu premii având tematică preventivă;

- organizarea de dezbateri, reuniuni și schimburi de experienţă în domenii de interes pentru activitatea instituţiei.

 În scopul asigurării bunei desfășurări a activităților operative și a creșterii eficienței serviciilor oferite cetățenilor de către instituția poliției, Autoritatea Teritorială de Ordine Publică Vrancea va face demersurile necesare către Consiliul Județean Vrancea, în vederea asigurării sprijinului financiar pentru următoarele activități:

|  |  |  |  |
| --- | --- | --- | --- |
| Nr. crt. | PROGRAME/CAMPANII | INSTITUȚIA PARTENERĂ | SUMA ESTIMATĂ-RON- |
| 1. | Programele de prevenire* Siguranța minorilor prevenirea disparițiilor/plecărilor voluntare, a abuzurilor sexuale și victimizării prin activități de crimă organizată (trafic și consum de droguri și trafic de persoane) - pliante, afișe, flyere, brosuri, orare, semne de carte, diplome pentru elevi, baloane, rechizite, ghiozdane, mingi antistres, penare, agende, pixuri;
* Siguranța în mediul digital –prevenirea criminalității informatice, fraudelor informatice care au ca mod de operare investițiile online în acțiuni/criptomonede, pornografie infantilă (pliante, afișe, flyere, roll-up);
* Prevenirea violenței domestice și a infracțiunilor sexuale (pliante, afișe, flyere, banner cu sistem roll-up, agende, pixuri).
* Diverse și neprevăzute.
 | I.P.J. Vrancea | 20.000 |
| 2. | Proiecte în cadrul strategiei județene antidrog Proiectul local “Dincolo de aparențe”Ochelari care simulează consumul de substanțe psihoactive, consumul de alcool pe timp de noapte și de zi.Realizarea unor materiale informative(pliante, afișe, flyere, roll-up);Diverse și neprevăzute. | I.S.J. Vrancea C.P.E.C.A.Penitenciarul Focșani | 10.000 |
| 3. | Campania de prevenire a infacțiunilor contra patrimoniului - prevenirea furturilor din locuințe, buzunare, genți ( pliante, flyere, afișe)Diverse și neprevăzute. | I.P.J. Vrancea | 5.000 |
| 4. | Campania de prevenire a accidentelor rutiere „În siguranță la volan, Stop accidentelor” (brațări, flyere, agende, stikere, pixuri, brelocuri, mape, odorizante auto).Realizarea unor materiale informative în cadrul activităților pe linie de siguranță rutieră –(Proiectul local Siguranța copiilor o prioritare) veste reflectorizante, creioane colorate, cărți de colorat, căști pompier pentru copii, stikere.Diverse și neprevăzute. | I.P.J. Vrancea Serviciul de Probațiune Vrancea | 8.000 |
| 5. | Proiectul Local de prevenire a victimizării minorilor „Ce-ți dorim noi ție, dulce Românie? Anii mulți să-ți fie: din 100-1000” (afișe, semne de carte, diplome pentru premierea elevilor, baloane, rechizite, ghiozdane, medalii, cupe).Diverse și neprevăzute. | C.J.R.A.E. Vrancea | 8.000 |
| 6. | Campania locală ”O singură dată, poate deveni mereu!” ediția a III-a pe linia prevenirii consumului de substanțe interzise Se vor achiziționa articole vestimentare inscripționate cu mesajul campaniei, cupe, diplome, aparatură electronică (căști audio, tastaturi inteligente, mose-uri, baterii externe, memory steak-uri, încărcătoare wirless etc.), pliante, afișe, flyere, roll-up, agende, pixuri, mape.Organizarea și derularea unui concurs cu premii în cadrul campaniei.Diverse și neprevăzute. | I.P.J. VranceaI.S.J. VranceaC.P.E.C.A. Consiliul Judeţean al Elevilor VranceaI.J.J.VranceaPenitenciarul FocșaniDirecția de Sport şi Tineret Vrancea | 20.000 |
| 7. | Campania locală „Alege-ţi cu grijă prietenii online!” privind reducerea vulnerabilităţii la fenomenul traficului de persoane, manifestat prin exploatare sexuală și exploatare prin muncă în rândul elevilor din învățământul liceal și profesional.Organizarea și derularea unui concurs în cadrul CampanieiPentru desfășurarea activităților se vor achiziționa (pliante, afișe, broșuri, mape, roll-up, diplome, cupe, tricouri inscripționate, căști wireless, tablete).Diverse și neprevăzute. | I.P.J.VranceaAgenția Națională Împotriva Traficului de Persoane –Centrul Regional Galați,I.S.J.Vrancea | 9.000 |
| 8. | Planul local de combatere a violenței școlare, în baza Planului aprobat prin Hotărârea Guvernului nr.1065/28.08.2024, pe parcursul anilor școlari 2024-2028.Alocarea unui spațiu pe raza municipiului Focșani și dotarea acestuia cu videoproiector, ecran de proiecție, laptop, flipchart, articole de birotică, cărți de specialitate (*crearea unei biblioteci preventive*), în vederea realizării unor activități pe linie de siguranță școlară cu elevii și părinții acestora, ”Clubul siguranței”.Diverse și neprevăzute. | I.P.J.Vrancea | 20.000 |
|  | **TOTAL** |  | **100.000** |

 Autoritatea Teritorială de Ordine Publică, va monitoriza în permanenţă realizarea prevederilor prezentului plan, urmărind totodată identificarea de noi posibilităţi pentru îmbunătăţirea nivelului de ordine şi siguranţă publică la nivelul judeţului Vrancea.

PREȘEDINTE ATOP

MARIN VASILE